අයිපීඑල් තරග ඉතිහාසය තුළ අවසන් මහා තරග නවයකට එක් වී ඇති එකම කණ්ඩායම වන චෙන්නායි සුපර් කිංග්ස් ඉන් අවස්තා 3ක දී ජයග්‍රහණ අත්කර ගන්නට සමත් වී තිබෙනවා.එමෙන්ම අයිපීඑල් තරගාවලිය තුළ දී වඩාත් සාර්ථක කණ්ඩායමක් ලෙස සැලකෙන චෙන්නයි කණ්ඩායම මෙතෙක් තරගාවලි ඉතිහාසයේ කණ්ඩායම් වර්ගීකරණයේදී සිව්වෙනි ස්ථානයෙන් පහළට වැටී ඇත්තේ එක් අවස්ථාවකදී පමණයි.වර්ෂ 2010, 2011 සහ 2018 වර්ෂවල දී ඉන්දීය ප්‍රිමියර් ලීග් ශූරතාවයේ  දිනා ගැනීමට සමත් වී ඇති චෙන්නායි කණ්ඩායම මෙවර අවසන් මහා තරගයට පිවිසෙන්නේ එම කුසලානයේ බර සිවු වැනි වරටත් ඔසවා බලන්නටයි.මේ කඩුල්ල පැන යන්නට නායක එම්.එස්.දෝනි සමග මෙවර තරගාවලියේ වැඩිම ලකුණු අතර සිටින සාර්ථකම පිතිකරුවෙකු වන රුතුරාජ් ගයික්වාඩ් දක්වන දක්ෂතා තීරණාත්මක වනු ඇති.